கேள்வி: கைநுட்பச் சிகிச்சை என்பது என்ன?
பதில்: கைநுட்பச் சிகிச்சை (ஆங்கிலம்:Manual Therapy அல்லது Manipulative therapy) என்பது இயன்முறைமருத்துவர்களால் கையாளப்படும் இயன்முறைமருத்து சிகிச்சை பிரிவு ஆகும். மேலும் இது பொதுவாக எலும்பு மற்றும் சதை சார்ந்த உடல் உபாதை, வலி மற்றும் உடல் குறைபாடுகளுக்கு தீர்வாக அமைகிறது. இம்முறை எலும்பு, சதை மற்றும் மூட்டு பகுதிகளுக்கு சிகிச்சை அளிப்பதாக உள்ளது. 2011 ஆம் ஆண்டு வெளிவந்த ஆராய்ச்சி மற்றும் இலக்கிய கட்டுரைகள் கைநுட்பச் சிகிச்சை எலும்பு மற்றும் சதை துறை சார்ந்த உடல் பலகீனங்களில் ஏற்படும் வலிகளுக்கு ஏற்ற சிகிச்சை முறை என வழிகோலியது.
கேள்வி: கைநுட்பச் சிகிச்சை - பயன்பாடு பற்றி தகவல் சொல்.
பதில்: மேற்கு ஐரோப்பாவின் நாடுகள், வட அமெரிக்காவின் நாடுகள் மற்றும் ஆஸ்திரேலியா நாடுகளில் பொதுவாக கைநுட்பச் சிகிச்சை பல்வேறு மருத்துவ துறைகளைச் சார்ந்த மருத்துவர்கள், நிபுணரகள் மற்றும் அவர்களின் உதவியாளர்கள் மூலமாக வழங்கப்படுகிறது.. மேலும் மருத்துவ துறையில் அல்லாதவர்கள் சிலர் கைநுட்பச் சிகிச்சை வகைகளைகளில் சில நுட்பங்களை வழங்குகின்றனர். 2004 ஆம் ஆண்டு மே மாதம் கைநுட்பச் சிகிச்சை பற்றிய விவரம் சேகரிப்பு நடந்தது. 2007 ஆம் ஆண்டில் அமெரிக்க ஐக்கிய நாடுகளில் வழங்கப்பட ஐந்தாவது பொதுவானது சிகிச்சை கைநுட்பச் சிகிச்சை ஆகும்.
கேள்வி: கைநுட்பச் சிகிச்சை - நுட்பங்கள் பற்றி விளக்கவும்.
பதில்: * தசைதிசுப்படலச் சிகிச்சை என்பது தசை மற்றும் திசுப்படலம் சார்ந்த குறைபாடுகளுக்கு வழங்கப்படும் கைநுட்பச் சிகிச்சை வகை ஆகும். இது தசைதிசுவின் இலகுத்தன்மை, இயக்கம், பிடிப்பு, தழும்பு மற்றும் இறுக்கம் ஆகியவற்றை சரி செய்ய உதவுகிறது.cite web|last1=Paul van den Dolder, Paulo Ferreira, and Kathryn Refshauge|title=Is soft tissue massage an effective treatment for mechanical shoulder pain? A study protocol|pmc=3103116|website=National Institutes of Health|publisher=US National Library of Medicine * உடற்பிடிப்பு செய்யப்படும் பகுதிகளில் ரத்த ஓட்டம் வேகம் பெறுகிறது. அப்பகுதிக்கு அதிக சத்துக்கள் எடுத்துச் செல்லப்படுகிறது. குணமாக்கும் சக்தியும் அதிகரிக்கிறது. ஆக்சிஜனை எடுத்துச் செல்லும் ரத்தத்தின் திறன் அதிகரித்து அதன் பயன் கூடுகிறது. மேலும் வீக்கத்தை குறைக்கும். * மென்திசுச் சிகிச்சை என்பது நிலையான, நேரடி அழுத்தத்தை தசை பிடிப்பு உள்ள பகுதிக்கு கொடுப்பது ஆகும். * தசைதிசுப்படலம் தூண்டுதல் சிகிச்சை என்பது தசைதிசுப்படலத்தில் ஏற்படும் தசைப்பிடிப்பு வலியை குறைக்க உதவுகிறது. *தசை நீட்சி என்பது உடலில் உள்ள பெரும் தசைகளை நீட்டித்து செய்யும் முறையாகும். இதனால் மூட்டு அசைவு மேம்படும், தசை இறுக்கம், அதனால் உண்டான வலிகள் மற்றும் பிடிப்பு குறையும். பெரும்பாலும் விளையாட்டுத் துறை சார்ந்த வீரர்கள் இந்த முறையை பயன்படுத்துகின்றனர். *பசைப்பட்டைச் சிகிச்சை என்பது உடலில் ஒட்டும் தசைப்பட்டை மூலம் வழங்கும் சிகிச்சை ஆகும். இதனால் தசையில் ஏற்பட்ட அழுத்தம் மற்றும் நிணநீர் இயக்க குறைபாடுகளை சரி செய்யப்படுகிறது. இன்றளவும் மேலே குறிப்பிட்ட சிகிச்சை முறைகளைப் பற்றிய ஆராய்ச்சிகள் நடந்து வருகிறது.